《东阳李茂才允达以古风六章杂诗一卷见投斗酒定交留连浃夕答赠四首 其四》
明代·胡应麟

今夕复何夕，燕婉难具陈。三星烂东壁，皎月悬高旻。

朱弦从风烂，四坐回阳春。但言戒明德，努力希良辰。

千秋树大业，皓首以为邻。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。